स्पा ट्रीटमैंट में हैड टू टो ट्रीटमैंट किया जाता है. इस की शुरुआत हैड से करते हैं. सिर पर तेल डाल कर मसाज करते हुए रिलैक्स कराने की कोशिश की जाती है. मसाज के लिए ऐंटीओक्सीडैंट तेल का प्रयोग किया जाता है. बौडी के प्रैशर पौइंट पर दबाव डाल कर मसाज की जाती है. स्पा ट्रीटमैंट में सब से पहले बौडी को क्लीन किया जाता है. इस के बाद स्क्रबिंग की जाती है. इस में स्क्रबर लगा कर स्किन को रगड़ा जाता है, जिस से शरीर के ऊपर की मृत त्वचा को हटाया जा सके. तीसरी स्टेज बौडी मसाज की होती है. मसाज करने के लिए अपवर्ड स्ट्रोक, जिकजैक मसाज और सरकुलर मसाज का सहारा लिया जाता है. सब से बाद में बौडी पैक लगाया जाता है. इस के बाद बौडी को स्टीम बाथ दिया जाता है. अगर स्टीम बाथ की सुविधा नहीं है, तो टौवेल को गरम कर के उस से भी काम चलाया जा सकता है. इस में 2 से 3 घंटे का समय लगता है. स्पा टेबल बहुत ही कूल और शांत जगह पर होती है. यहां पर अरोमा आयल की खुशबू वाला दीया जलता है. कुछ लोगों को इस दौरान हलका म्यूजिक पसंद होता है, तो कुछ लोग पूरी तरह से बिना किसी आवाज के स्पा ट्रीटमैंट लेना पसंद करते हैं.